Abonima Izuegbu

Abonima Boniface Izuegbu (s. 27. marraskuuta 1994) on nigerialainen jalkapalloilija, joka edustaa Veikkausliigassa pelaavaa Seinäjoen Jalkapallokerhoa. Pelipaikaltaan Izuegbu on keskuspuolustaja.

Izuegbu on 36 Lions FC:n kasvatti. Kotimaassaan hän on edustanut myös Sharks FC:tä ja Gombe Unitedia. Helmikuussa 2015 Izuegbu siirtyi Israelin Ligat ha'Alin Hapoel Tel Aviviin, jossa hän sai hyvän alun, mutta valmentajanvaihdoksen jälkeen Izuegbun sopimus purettiin. Hän pelasi seuran paidassa kuusi ottelua tehden yhden maalin. Toukokuussa 2016 Izuegbu siirtyi Suomen Veikkausliigan hallitsevaan mestarijoukkueeseen Seinäjoen Jalkapallokerhoon vuoden mittaisella pelaajasopimuksella. 

Izuegbu on pelannut Nigerian alle 20-vuotiaiden maajoukkueissa.

Lähteet 

Nigerialaiset jalkapalloilijat
Vuonna 1994 syntyneet
Elävät henkilöt